Document ID: 32012D0332

SKLEP SVETA 2012/332/SZVP
z dne 25. junija 2012
o spremembi in podaljšanju Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
SVET EVROPSKE UNIJE JE -
ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
ob upoštevanju predloga visokega predstavnika Unije za zunanje zadeve in varnostno politiko,
ob upoštevanju naslednjega:
(1)
Svet je 25. novembra 2005 sprejel Skupni ukrep 2005/889/SZVP (1).
(2)
Svet je 19. decembra 2011 sprejel Sklep 2011/857/SZVP (2) o spremembi Skupnega ukrepa 2005/889/SZVP in o njegovem podaljšanju do 30. junija 2012.
(3)
Politični in varnostni odbor je 4. maja 2012 priporočil podaljšanje EU BAM Rafah za 12 mesecev.
(4)
EU BAM Rafah bi bilo treba na podlagi sedanjega mandata podaljšati za obdobje od 1. julija 2012 do 30. junija 2013.
(5)
Prav tako je treba določiti referenčni finančni znesek za kritje odhodkov, povezanih z EU BAM Rafah za obdobje od 1. julija 2012 do 30. junija 2013.
(6)
Misija EU BAM Rafah se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji -
SPREJEL NASLEDNJI SKLEP:
Člen 1
Skupni ukrep 2005/889/SZVP se spremeni:
1.
v členu 13(1) se doda naslednji pododstavek:
„Referenčni finančni znesek za kritje odhodkov, povezanih z EU BAM Rafah za obdobje od 1. julija 2012 do 30. junija 2013, znaša 980 000 EUR.“;
2.
v členu 16 se drugi odstavek nadomesti z naslednjim:
„Veljati preneha 30. junija 2013.“.
Člen 2
Ta sklep začne veljati na dan sprejetja.
Uporablja se od 1. julija 2012.
V Luxembourgu, 25. junija 2012

Labels: 10
15
5